《春城曲》
宋代·刘涣

柳花吹雪香满帘，南园草烟迷绿纤。
素纱软屏隔春梦，金翠眉绿团小凤。
指怯调笙学莺语，度曲不成臆酸楚。
却把巫山一段云，剪作春衫寄人去。
东邻郎君马如雪，青锦短鞯裁杏叶。
背人骑过为谁羞，银黄小袍醉眼缬。
花貌越娘秋鬓薄，蛾眉学画初三月。

作者简介：（998—1078）保州保塞人，字仲章。以父任为将作监主簿，监并州仓。仁宗天圣中上书请章献太后还政，仁宗亲政，擢为右正言。仁宗谋废郭后，涣与范仲淹等伏阙争之，不果。坐事黜通判磁州、知辽州。奉使通河西唂氏，加直昭文馆，历知沧、保、登、邢诸州，累迁镇宁军节度观察留后。神宗熙宁中召还为工部尚书致仕。